Diari Oficial de la Generalitat Valenciana


Sumari del DOGV 665, del 21-09-1987 (1987/809621)

ORDRE de 2 de setembre de 1987, de la Conselleria d'Economia i Hisenda, per la qual s'acorda l'adquisició, per la Generalitat Valenciana, d'una parcel.la situada en el terme municipal d'Elx, partida de les Atzavares Baixa.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   665

Data del DOGV
:   21-09-1987

Secció del DOGV
:   ALTRES DISPOSICIONS

Número del document
:   1987/809621


Data del document
:   02-09-1987

Organisme emissor
:   Conselleria d'Economia i Hisenda

Tipus de document
:   Ordre

Ordre de 2 de setembre de 1987, de la Conselleria d'Economia i Hisenda, per la qual s'acorda l'adquisició per la Generalitat Valenciana, d'una parcel.la situada en el terme municipal d'Elx, partida de les Atzavares Baixa.  
Ateses les competències que té assignades la Conselleria d'Agricultura i Pesca, és necessària l'adquisició de terrenys on desplegar les seues competències.  
La finalitat de la parcel·la a adquirir és l'ampliació del Centre de Capacitació Agrària d'Elx.  
Dins la infrastructura que han de posseir els Centres de Capacitació, un element fonamental el constitueixen les finques destinades a assajos o experiències, o bé al desenvolupament de les practiques dels alumnes o agricultors assistents als cursets.  
Es per això que, per poder atendre?n el conreu i fer-les servir de pràctiques, cal que les noves adquisicions confronten amb els terrenys actuals.  
Per aquestes raons es fa aconsellable l'adquisició per la Generalitat Valenciana d'una parcel·la situada en el terme municipal d'Elx, partida de les Atzavares Baixa, per entendre que reuneix les característiques necessàries per al seu funcionament.  
Per tot això, d'acord amb el que disposa l'article 30 de la Llei de la Generalitat Valenciana 3/1986, de 24 d'octubre, de Patrimoni de la Generalitat, i amb la valoració tècnica prèvia i oportuna, i els informes del Servei de Patrimoni i de la Intervenció General.  
ORDENE:  
Article primer  
S'acorda l'adquisició mitjançant contractació directa a títol onerós i en virtut de compra- venda, de la finca següent:  
- Una peça de terra situada en el terme municipal d'Elx, partida de les Atzavares Baixa, amb una superfície de tres mil tres-cents setanta amb trenta-dos metres quadrats. Confronta pel Nord amb Francisco Serrano Valero; Sud finca del Centre de Capacitació Agrària; Est, finca del Centre de Capacitació Agrària; Oest, braçal de la Bula o abocador d'aigües residuals d'Elx.  
Es part que se segrega, per a la inscripció com a finca independent, de la que figura inscrita en el Registre de la propietat d'Elx núm. 1, al foli 154, llibre 433 del Salvador, finca núm. 36.352, inscripció 1, la descripció de la qual és la següent:  
- Una peça de terra situada en aquest terme municipal i partida de les Atzavares Baixa, de quaranta-sis àrees i quaranta-cinc centiàrees d'extensió, equivalents a quatre tafulles i set octaves, confrontants, pel Nord amb parcel·la que s'adjudica a la seua germana Francisca Serrano Valero, per l'Est, amb braçal de reg, que separen les terres de Rafael de Rojas y Galiano, pel Sud amb parcel·la que s'adjudica al seu germà José Serrano Valero, i per l'Oest amb Maria Diez Mora i terrenys de l'Estat del camp d'estudis per a l'aplicació del reg, mitjançant camí d'entrada. Té l'entrada pels llocs de costum fins arribar a la carretera d'Elx a Dolores. Reg per les sèquies de costum.  
Aquesta finca és propietat actualment de la Sra. Pascuala Serrano Valero i del Sr. Antonio Rodrigo Avilés.  
Article segon  
L?esmentada finca, es troba lliure de càrregues, gravàmens i inquilins.  
La compra, que necessàriament es formalitzarà en escriptura pública, s?efectuarà per un preu de tres milions cinc-centes trenta-vuit mil vuit-centes trenta-sis pessetes (3.538.836 Pta.)  
Les despeses i els impostos que se?n deriven seran abonats per les parts, segons la Llei.  
Article tercer  
El Servei de Patrimoni de la Tresoreria General efectuarà els tràmits que calguen per fer efectiu el que disposa aquesta Ordre.  
València, 2 de setembre de 1987.  
El Conseller d'Economia i Hisenda,   
ANTONI BIRLANGA CASANOVA